  Наталья Тетерина 1-тӥ коньывуонэ Удмуртиын туспуктэмъёсын но видеоен «Мынам Удмуртие — Сӥзьыл» конкурсэ куриськонъёсты кутон кутскиз, ивортэ элькун тӧролэн но кивалтэтлэн пресс-службазы. Вожвылъяськонэ «Сӥзьыл» темая туспуктэмъёсты но видеовозьматонъёсты куто. Фотоужъёсты куинь ӧръёсъя дунъялозы: Инкуазь. Удмуртилэсь сӥзьыл чеберзэ возьматӥсь туспуктэмъёс; Кар. Сӥзьыл вакытэ карлэн тусыз; Сӥзьыл портрет. Одӥг яке кӧня ке адямиослэн вылтуссы. Пыриськисьёс котькуд номинацие быдэн 10 туспуктэмъёс келяны быгато. Со сяна, мылкыд каремзыя, ужъёс борды асьсэ кылбурзэс ватсамзы луэ. Видеолы валтӥсь курон – со сӥзьыл темая Удмуртия но элькунын улӥсь адямиос сярысь гожтэмын мед луоз. Кузьдалаез – 58 секунд. Конкурс куинь люкетэн ортчоз. Нырысетӥез – ужъёсты кутон – 1-тӥ коньывуонысен 18-тӥ шуркынмонозь кыстӥськоз. Собере, 19-25 шуркынмонэ, туспуктэмъёсты но видеороликъёсты жюри дунъялоз. Вожвылъяськонлэн йылпумъян люкетэз но вормисьёсты пусъён 30-тӥ шуркынмонэ Ижкарысь Киров нимо паркын радъяськоз. Вожвылъяськонэ пыриськон понна мылкыд карисьёс  сайтын куриськон гожтыны кулэ. Конкурслэн кузьымъёсын фондэз – 100 сюрс манет. Ватсалом, «Мынам Удмуртие - Сӥзьыл» конкурсэз элькунысь кивалтэт но Лулчеберетъя но туризмъя министерство юрттэмен «Ижкар паркъёс» радъяло. Тодэ вайытом, 12-тӥ инвожое «Мынам Удмуртие» фотоконкурс йылпумъяськиз. Отчы ваньмыз ог 9 сюрс туспуктэмъёс вуизы.  Тегъёс: Ижкар Удмуртия вожвылъяськон Мерлык сӥзьыл туспуктэм видео  